Oficiálnym platidlom vo Francúzskej Polynézii je francúzsky pacifický frank. CFP frank je od decembra 1945 zákonnou menou 3 francúzskych zámorských území v Pacifiku, ktoré spoločne tvoria menovú úniu: Zámorské spoločenstvá Francúzska Polynézia Wallis a Futuna Spoločenstvo sui generis Nová Kaledónia. Platiť však môžete aj dolármi alebo eurami.
Ceny vo Francúzskej Polynézii sú pomerne vysoké. Ide o ostrovy, kam sa lieta najmä do dovolenkových rezortov a tak máte často v rámci all inclusive pobytu zabezpečené všetko.
Lacné ubytovanie vo Francúzskej Polynézii zohnať nie je vôbec jednoduché. Odporúčame skontrolovať ponuky priamo vo vyhľadávaní na Pelikáne. Ponúkame hotely, ale aj ubytovanie za menej peňazí v skromnejších apartmánoch. Apartmány sú najlacnejší spôsob, ako sa ubytovať. Ubytujete sa už od 15 eur na noc pre dvoch v lokálnom ubytovaní a pri turistickom hoteli je cena na noc 90 eur pre dvoch.